
Ministru kabineta sēdes protokollēmums

Par priekšlikumiem 2024. gada budžeta projektu pavadošo likumprojektu izskatīšanai Saeimā otrajā lasījumā

· 1. Par priekšlikumiem likumprojektam "Grozījumi Sporta likumā" (Nr. 393/Lp14) – atbalstīt Saeimas Budžeta un finanšu (nodokļu) komisijas apkopoto priekšlikumu likumprojekta izskatīšanai Saeimā otrajā lasījumā.
· 2. Par priekšlikumiem likumprojektam "Grozījumi Enerģētikas likumā" (Nr. 394/Lp14) – atbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 3. Par priekšlikumiem likumprojektam "Grozījumi likumā "Par iedzīvotāju ienākuma nodokli"" (Nr. 395/Lp14) izskatīšanai Saeimā otrajā lasījumā:
· 3.1. atbalstīt Saeimas Budžeta un finanšu (nodokļu) komisijas apkopoto 1., 13., 18. un 23. priekšlikumu;
· 3.2. atbalstīt Ministru kabineta 11A priekšlikumu šādā redakcijā:
· "Izteikt likuma 9.panta pirmās daļas 47.punktu šādā redakcijā:
· "47) ienākumi, kas rodas īstenojot atbalsta pasākumus fiziskajām personām (ārpus tās saimnieciskās darbības), ja atbalsta pasākumi no valsts budžeta līdzekļiem tiek realizēti ar Valsts ieņēmumu dienesta vai akciju sabiedrības "Attīstības finanšu institūcija Altum" starpniecību;"".
· 4. Par priekšlikumiem likumprojektam "Grozījumi likumā "Par akcīzes nodokli"" (Nr. 396/Lp14) izskatīšanai Saeimā otrajā lasījumā:
· 4.1. neatbalstīt Saeimas Budžeta un finanšu (nodokļu) komisijas apkopotos priekšlikumus;
· 4.2. atbalstīt kā kompensējošo pasākumu pievienotās vērtības nodokļa samazinātās likmes 12 procenti noteikšanai svaigiem augļiem, ogām un dārzeņiem Ministru kabineta:
· 4.2.1. 0A priekšlikumu šādā redakcijā:
· "Aizstāt 1.panta pirmajā daļā vārdus "un Alkoholisko dzērienu aprites likumā" ar vārdiem "Alkoholisko dzērienu aprites likumā un Enerģijas dzērienu aprites likumā".";
· 4.2.2. 7A priekšlikumu šādā redakcijā:
· "Aizstāt 12.panta pirmās daļas 5.punktā skaitli "1724" ar skaitli "2053".";
· 4.2.3. 7B, 7C, 8A, 8B priekšlikumu šādā redakcijā:
· "13.pantā:
· izteikt pirmās daļas 2.punktu šādā redakcijā:
· "2) cigaretēm:
·           a) 144,8 euro par 1000 cigaretēm,
·           b) 15 procenti no maksimālās mazumtirdzniecības cenas;
· aizstāt pirmās daļas 3.punkta "a" un "b" apakšpunktā un pirmās daļas 4.punktā skaitli "91,9" ar skaitli "127,9";
· aizstāt pirmās daļas 5.punktā skaitli "218" ar skaitli "304";
· aizstāt 1.1daļā skaitli "135,9" ar skaitli "189,1".";
· 4.2.4. 10A priekšlikumu šādā redakcijā:
· "Aizstāt 13.2pantā skaitli "120" ar skaitli "167".";
· 4.2.5. 12A priekšlikumu šādā redakcijā:
· "15.pantā:
· izteikt pirmo daļu šādā redakcijā:
· "(1) Bezalkoholiskajiem dzērieniem (par 100 litriem) nodokļa likmi aprēķina pēc šādām likmēm:
·           1) ar cukura saturu līdz 8  gramiem (neieskaitot) uz 100 mililitriem, izņemot enerģijas dzērienus — 9 euro;
·           2) ar cukura saturu no 8  gramiem (ieskaitot) uz 100 mililitriem un enerģijas dzērieniem — 20 euro."
· aizstāt 1.1daļā vārdus un skaitli "nodokļa likme ir 7,4 euro" ar vārdiem un skaitli “piemēro šā panta pirmās daļas 1.punktā noteikto nodokļa likmi".";
· 4.2.6. 15A priekšlikumu šādā redakcijā:
· "Izteikt pārejas noteikumu 154. un 155.punktu šādā redakcijā:
· "154. Šā likuma 12.panta pirmās daļas 5.punktā noteikto nodokļa likmi pārējiem alkoholiskajiem dzērieniem (2053 euro par 100 litriem absolūtā spirta) piemēro ar 2026.gada 1.martu.
· 155. Līdz dienai, kad atbilstoši šo pārejas noteikumu 154.punktam sāk piemērot šā likuma 12.panta pirmās daļas 5.punktā noteikto nodokļa likmi pārējiem alkoholiskajiem dzērieniem, pārējos alkoholiskos dzērienus apliek ar nodokli:
·           1) no 2024.gada 1.marta līdz 2025.gada 28.februārim – 1862 euro par 100 litriem absolūtā spirta;
·           2) no 2025. gada 1.marta līdz 2026.gada 28.februārim – 1955 euro par 100 litriem absolūtā spirta".";
· 4.2.7. 15B priekšlikumu šādā redakcijā:
· "Izteikt pārejas noteikumu 158., 159., 160. un 161.punktu šādā redakcijā:
· "158. Šā likuma 13.panta pirmās daļas 2.punkta "a" un "b" apakšpunktā noteikto nodokļa likmi cigaretēm (144,8 euro par 1000 cigaretēm un 15 procentu apmērā no maksimālās mazumtirdzniecības cenas), kā arī šā likuma 13.panta 1.1daļā noteikto nodokļa minimālo līmeni cigaretēm (189,1 euro par 1000 cigaretēm) piemēro ar 2026.gada 1.janvāri.
· 159. Līdz dienai, kad atbilstoši šo pārejas noteikumu 158.punktam sāk piemērot šā likuma 13.panta pirmās daļas 2.punktā noteikto nodokļa likmi cigaretēm un šā likuma 13.panta 1.1daļā noteikto nodokļa minimālo līmeni cigaretēm, cigaretes apliek ar nodokli:
·           1) no 2024.gada 1.marta līdz 2024.gada 31.decembrim – summējot lielumus, kas iegūti, piemērojot šā punkta "a" un "b" apakšpunktā minētās nodokļa likmes, bet aprēķinātais nodoklis nedrīkst būt mazāks kā 156,3 euro par 1000 cigaretēm:
·           a) 119,6 euro par 1000 cigaretēm,
·           b)  15 procenti no maksimālās mazumtirdzniecības cenas;
·           2) no 2025.gada 1.janvāra līdz 2025.gada 31.decembrim – summējot lielumus, kas iegūti, piemērojot šā punkta "a" un "b" apakšpunktā minētās nodokļa likmes, bet aprēķinātais nodoklis nedrīkst būt mazāks kā 171,9 euro par 1000 cigaretēm:
·           a) 131,6 euro par 1000 cigaretēm,
·           b)  15 procenti no maksimālās mazumtirdzniecības cenas.
· 160. Šā likuma 13.panta pirmās daļas 3.punkta "a" apakšpunktā noteikto nodokļa likmi smalki sagrieztai tabakai cigarešu uztīšanai (127,9 euro par 1000 gramiem tabakas), "b" apakšpunktā noteikto nodokļa likmi citai smēķējamai tabakai (127,9 euro par 1000 gramiem tabakas) un 4.punktā noteikto nodokļa likmi tabakas lapām (127,9 euro par 1000 gramiem tabakas lapu) piemēro ar 2026.gada 1.janvāri.
· 161. Līdz dienai, kad atbilstoši šo pārejas noteikumu 160.punktam sāk piemērot šā likuma 13.panta pirmās daļas 3.punkta "a" apakšpunktā noteikto nodokļa likmi smalki sagrieztai tabakai cigarešu uztīšanai, "b" apakšpunktā noteikto nodokļa likmi citai smēķējamai tabakai un 4.punktā noteikto nodokļa likmi tabakas lapām, smalki sagrieztu tabaku cigarešu uztīšanai, citu smēķējamo tabaku, tabakas lapas apliek ar nodokli:
·           1) no 2024.gada 1.marta līdz 2024.gada 31.decembrim – 105,7 euro par 1000 gramiem tabakas;
·           2) no 2025.gada 1.janvāra līdz 2025.gada 31.decembrim – 116,3 euro par 1000 gramiem tabakas".";
· 4.2.8. 16A priekšlikumu šādā redakcijā:
· "Izteikt pārejas noteikumu 162., 163., 166. un 167.punktu šādā redakcijā:
· "162. Šā likuma 13.panta pirmās daļas 5.punktā noteikto nodokļa likmi karsējamai tabakai (304 euro par 1000 gramiem karsējamās tabakas) piemēro ar 2026.gada 1.janvāri.
· 163. Līdz dienai, kad atbilstoši šo pārejas noteikumu 162.punktam sāk piemērot šā likuma 13.panta pirmās daļas 5.punktā noteikto nodokļa likmi karsējamai tabakai, karsējamo tabaku apliek ar nodokli:
·           1) no 2024.gada 1.marta līdz 2024.gada 31.decembrim – 251 euro par 1000 gramiem tabakas;
·           2) no 2025.gada 1.janvāra līdz 2025.gada 31.decembrim – 276 euro par 1000 gramiem tabakas.
· 166. Šā likuma 13.2pantā noteikto nodokļa likmi tabakas aizstājējproduktiem (167 euro par 1000 gramiem produkta) piemēro ar 2026.gada 1.janvāri.
· 167. Līdz dienai, kad atbilstoši šo pārejas noteikumu 166.punktam sāk piemērot šā likuma 13.2pantā noteikto nodokļa likmi tabakas aizstājējproduktiem, tabakas aizstājējproduktus apliek ar nodokli:
·           1) no 2024.gada 1.marta līdz 2024.gada 31.decembrim – 138 euro par 1000 gramiem produkta;
·           2) no 2025.gada 1.janvāra līdz 2025.gada 31.decembrim – 151,8 euro par 1000 gramiem produkta."";
· 4.2.9. 17A priekšlikumu šādā redakcijā:
· "Papildināt pārejas noteikumus ar 170.punktu šādā redakcijā:
· "170. Līdz dienai, kad atbilstoši šo pārejas noteikumu 124.punktam sāk piemērot šā likuma 15.1panta pirmās daļas 2.punktā noteikto nodokļa likmi dabasgāzei izmantošanai par degvielu (līdz 2025.gada 31.decembrim) gadījumos, kad netiek piemērota šo pārejas noteikumu 125.punktā noteiktā de minimis atbalsta likme, dabasgāzi izmantošanai par degvielu apliek ar nodokli — 9,64 euro par vienu megavatstundu (MWh), ņemot vērā dabasgāzes augstāko siltumspēju."";
· 4.2.10. 17B priekšlikumu šādā redakcijā:
· "Papildināt pārejas noteikumus ar 171. un 172.punktu  šādā redakcijā:
· "171. Šā likuma 15.panta pirmās daļas 1. un 2.punktā noteiktās nodokļa likmes bezalkoholiskajiem dzērieniem (ar cukura saturu līdz 8 gramiem (neieskaitot) uz 100 mililitriem, izņemot enerģijas dzērienus, — 9 euro par 100 litriem, ar cukura saturu no 8  gramiem (ieskaitot) uz 100 mililitriem un enerģijas dzērieniem — 20 euro par 100 litriem) piemēro ar 2026.gada 1.janvāri.
· 172. Līdz dienai, kad atbilstoši šo pārejas noteikumu 171.punktam sāk piemērot šā likuma 15.pantā pirmās daļas 1. un 2.punktā noteiktās nodokļa likmes bezalkoholiskajiem dzērieniem (no 2024.gada 1.marta līdz 2025.gada 31.decembrim), bezalkoholiskos dzērienus apliek ar nodokli:
· 1) ar cukura saturu līdz 8 gramiem (neieskaitot) uz 100 mililitriem, izņemot enerģijas dzērienus, — 8,2 euro par 100 litriem;
· 2) ar cukura saturu no 8 gramiem (ieskaitot) uz 100 mililitriem un enerģijas dzērienus — 16,7 euro par 100 litriem."".
· 5. Par priekšlikumiem likumprojektam "Grozījumi Mikrouzņēmumu nodokļa likumā" (Nr. 397/Lp14) – neatbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 6. Par priekšlikumiem likumprojektam "Grozījums Publiskas personas mantas atsavināšanas likumā" (Nr. 398/Lp14) – atbalstīt Saeimas Budžeta un finanšu (nodokļu) komisijas apkopoto priekšlikumu likumprojekta izskatīšanai Saeimā otrajā lasījumā.
· 7. Par priekšlikumiem likumprojektam "Grozījums likumā "Par nodokļu piemērošanu brīvostās un speciālajās ekonomiskajās zonās"" (Nr. 399/Lp14) – atbalstīt Saeimas Budžeta un finanšu (nodokļu) komisijas apkopoto 2.priekšlikumu likumprojekta izskatīšanai Saeimā otrajā lasījumā.
· 8. Par priekšlikumiem likumprojektam "Grozījums likumā "Par valsts sociālo apdrošināšanu"" (Nr. 401/Lp14) – neatbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 9. Par priekšlikumiem likumprojektam "Grozījumi Valsts aizsardzības finansēšanas likumā" (Nr. 402/Lp14) – neatbalstīt Saeimas Budžeta un finanšu (nodokļu) komisijas apkopoto priekšlikumu likumprojekta izskatīšanai Saeimā otrajā lasījumā.
· 10. Par priekšlikumiem likumprojektam "Grozījumi Dabas resursu nodokļa likumā" (Nr. 403/Lp14) izskatīšanai Saeimā otrajā lasījumā:
· 10.1. atbalstīt Saeimas Budžeta un finanšu (nodokļu) komisijas apkopoto 5.priekšlikumu;
· 10.2. atbalstīt alternatīvo Ministru kabineta 1A priekšlikumu šādā redakcijā:
· "Izteikt 1.panta 16.punktu šādā redakcijā:
· "16) tekstilizstrādājums – mājsaimniecības tekstilizstrādājums, apģērbs, apģērba gabala un piederumu tekstilizstrādājums, apavi, kā arī apģērba gabals un piederums, kura galvenā sastāvdaļa nav tekstilmateriāls."".
· 11. Par priekšlikumiem likumprojektam "Grozījumi Pievienotās vērtības nodokļa likumā" (Nr. 404/Lp14) izskatīšanai Saeimā otrajā lasījumā:
· 11.1. atbalstīt Saeimas Budžeta un finanšu (nodokļu) komisijas apkopoto 4., 8., 9. un 18.priekšlikumu;
· 11.2. atbalstīt Ministru kabineta alternatīvo 26A priekšlikumu šādā redakcijā:
· "Papildināt likumprojektu ar 11.pantu šādā redakcijā:
· "Izteikt pārejas noteikumu 30.punktu šādā redakcijā:
· "30. Šā likuma 42.panta sešpadsmitā daļa un šā likuma pielikums ir spēkā līdz 2024.gada 31.decembrim.""";
· 11.3. Zemkopības ministrijai līdz 2024.gada 1.septembrim iesniegt Ministru kabinetā izvērtējumu par pievienotās vērtības nodokļa samazinātās likmes 12 procentu apmērā ietekmi uz svaigu augļu, ogu un dārzeņu piegāžu cenām galapatērētājiem, tai skaitā salīdzināt cenu svaigu augļu, ogu un dārzeņu piegādēm galapatērētājiem reģionālajā līmenī.
· 12. Par priekšlikumiem likumprojektam "Grozījumi Uzņēmumu ienākuma nodokļa likumā" (Nr. 405/Lp14) izskatīšanai Saeimā otrajā lasījumā:
· 12.1. atbalstīt Saeimas Budžeta un finanšu (nodokļu) komisijas apkopoto 2. un 4.priekšlikumu;
· 12.2. atbalstīt Ministru kabineta 5A priekšlikumu šādā redakcijā:
· "5. pantā:
· izslēgt 7.2daļā vārdus "privātajam pensiju fondam";
· papildināt pantu ar 7.3daļu šādā redakcijā:
· "(73) Šā panta pirmās daļas 2. un 4.punkts nav piemērojams maksājumiem, ko veic privātajam pensiju fondam, kas reģistrēts un tiek uzraudzīts saskaņā ar attiecīgās Eiropas Savienības vai Eiropas Ekonomikas zonas dalībvalsts, vai valsts, ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu, normatīvajiem aktiem."";
· 12.3. atbalstīt 6.priekšlikumam alternatīvo Ministru kabineta 6A priekšlikumu šādā redakcijā:
· "izteikt astoto daļu  šādā redakcijā:
· "(8) Piemērojot šā panta otrās daļas 8.punktu, izdevumi, kas saistīti ar reprezentatīvu automobili, ir:
· 1) reprezentatīvā automobiļa iegādes izdevumi un nomas maksa;
· 2) reprezentatīvā automobiļa ekspluatācijas izdevumi, kas rodas 60 mēnešu periodā no brīža, kad automobilis reģistrēts nodokļa maksātāja īpašumā vai turējumā.";
· papildināt pantu ar devīto daļu šādā redakcijā:
· "(9) Piemērojot šā panta otrās daļas 8.punktu, ja atbilstoši automobiļa patiesajai vērtībai tas būtu kvalificējams kā reprezentatīvs automobilis, bet, lai izvairītos no uzņēmumu ienākuma nodokļa maksāšanas, nomas līgumā norādīta automobiļa vērtība, kas neatbilst tā patiesajai vērtībai, nomas izdevumus kvalificē kā saistītus ar reprezentatīvu automobili."";
· 12.4. atbalstīt Ministru kabineta 6B priekšlikumu šādā redakcijā:
· "Papildināt 17.pantu ar 7.1daļu šādā redakcijā:
· "(71) Nodokļa maksātājs ir tiesīgs šajā likumā noteiktajā kārtībā aprēķināto nodokli, kas aprēķināts par šā likuma 4.panta otrās daļas 1.punktā (izņemot ārkārtas dividendes) minēto ar nodokli apliekamo objektu, hronoloģiskā secībā samazināt par šā likuma 4.1pantā noteiktajā kārtībā iepriekš samaksāto nodokļa piemaksu."".
· 13. Par priekšlikumiem likumprojektam "Grozījumi Likumā par budžetu un finanšu vadību"" (Nr. 406/Lp14) – atbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 14. Par priekšlikumiem likumprojektam "Grozījums likumā "Par valsts pensijām"" (Nr. 407/Lp14) – neatbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 15. Par priekšlikumiem likumprojektam "Grozījumi Bērnu tiesību aizsardzības likumā" (Nr. 408/Lp14) – atbalstīt Saeimas Budžeta un finanšu (nodokļu) komisijas apkopoto priekšlikumu likumprojekta izskatīšanai Saeimā otrajā lasījumā.
· 16. Par priekšlikumiem likumprojektam "Grozījums likumā "Par izložu un azartspēļu nodevu un nodokli"" (Nr. 409/Lp14) – neatbalstīt Saeimas Budžeta un finanšu (nodokļu) komisijas apkopotos priekšlikumus likumprojekta izskatīšanai Saeimā otrajā lasījumā.
· 17. Par priekšlikumiem likumprojektam "Grozījumi Augstskolu likumā" (Nr. 410/Lp14) – atbalstīt Saeimas Budžeta un finanšu (nodokļu) komisijas apkopoto 2., 3., 4., 5. un 6.priekšlikumu likumprojekta izskatīšanai Saeimā otrajā lasījumā.
· 18. Par priekšlikumiem likumprojektam "Grozījumi Starptautisko un Latvijas Republikas nacionālo sankciju likumā" (Nr. 427/Lp14) izskatīšanai Saeimā otrajā lasījumā:
· 18.1. atbalstīt Saeimas Budžeta un finanšu (nodokļu) komisijas apkopoto 1., 2., 3., 4., 5., 6., 7., 8., 12. un 14.priekšlikumu;
· 18.2. atbalstīt Ministru kabineta 7A priekšlikumu šādā redakcijā:
· "Izteikt likumprojekta 10.pantā ietverto likuma 13.panta 4.2daļu šādā redakcijā:
· "(42) Valsts ieņēmumu dienests uzrauga starptautiskajās un nacionālajās sankcijās noteikto ierobežojumu izpildi attiecībā uz tādām personām, kuras tas uzrauga saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu."".
· 19. Valsts kancelejai nosūtīt šo protokollēmumu Saeimas Budžeta un finanšu (nodokļu) komisijai.

